இந்தியாவிற்கு இவ்வாறான முக்கியத்துவத்தைக் கொடுப்பதற்கு அமெரிக்கா அந்த வேளையில் தயங்கவில்லை. இன்னும் சில வருடங்களில் பனிப் போர் முடிவுக்கு வந்து, வரப் போகின்ற புதிய உலகத்தில் இந்தியா தன்னுடன் நல்லுறவுகளைப் பேணும் வாய்ப்புத் தான் அதிகமாகக் காணப்படுகிறது என்பது அமெரிக்காவிற்குத் தெரியும். அன்றைய காலகட்டத்தில் இந்தியா தன்னுடைய நலன்களை தேசியப் பாதுகாப்புக்கு அச்சுறுத்தல் எனும் வகையில் இலங்கைத் தீவில் உறுதிப்படுத்தியுள்ளது. சோவியத் யூனியனுடன் நடைபெற்ற பனிப் போர் முடிவுக்கு வந்த பின்னர் இலங்கைத் தீவில் மேற்கு நாடுகள் கூடப் பெரியளவில் ஆதிக்கம் செலுத்தும் ஒரு நிலையும் உருவாகியிருந்தது. இந்த நிலைமை ராஜபக்சவின் வருகைக்குப் பின்னரே இலங்கையில் மாற்றமடைகிறது.